Ѡблета́я лу́гъ свяще́нный и ра́й, вои́стинну благоцвѣту́щій, я́кѡ нѣ́кая пчела̀, ѿ писа́ній дх҃а и ст҃ы́хъ ѻтє́цъ пе́рвыхъ, вѣ́ры ѡснова́ній возвѣсти́телей и учи́телей, преподо́бне, ро́су поче́рпалъ єсѝ прія́тную и благово́нную, ѿ нея́же содѣ́лалъ єсѝ со́ты вѣ́ры и ме́дъ вѣ́дѣнія, єго́же ца́ріе и простецы̀ во здра́віе пріе́млюще, благода́рствєнная всѝ воспису́ютъ тебѐ, всему́дре: молѝ хрс̑та̀ бг҃а прегрѣше́ній да́ти ѡставле́ніе пра́зднующымъ любо́вію ст҃у́ю па́мять твою̀